CELEX: 52014PC0066
Language: sl
Date: 2014-02-06
Title: Predlog SKLEP EVROPSKEGA PARLAMENTA IN SVETA o udeležbi Evropske unije v povečanju kapitala Evropskega investicijskega sklada

|
			
		
		
		52014PC0066
		
			Predlog SKLEP EVROPSKEGA PARLAMENTA IN SVETA o udeležbi Evropske unije v povečanju kapitala Evropskega investicijskega sklada /* COM/2014/066 final - 2014/0034 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Evropski investicijski sklad (EIS) je bil
ustanovljen leta 1994 za spodbujanje trajnostne in uravnotežene rasti znotraj
Skupnosti. Člen 2 statuta EIS zavezuje EIS k podpiranju ciljev
politik EU. Sedanje dejavnosti EIS zajemajo po eni strani naložbe v sklade
tveganega kapitala in sklade manjših srednjih podjetij ter mezzanin sklade, da
bi se izboljšala razpoložljivost tveganega kapitala za hitro rastoča in
inovativna MSP. Po drugi strani pa sklad zagotavlja jamstva in izboljšanje
kreditne kvalitete z listinjenjem, da bi se izboljšala posojilna sposobnost
finančnih posrednikov ter tako razpoložljivost dolžniškega financiranja in
pogojev za njegovo pridobivanje za upravičena MSP. EIS deluje na podlagi lastnih
sredstev ali upravljalnih mandatov[1]
v imenu EIB, Komisije ali nacionalnih in regionalnih vlad. 
V statutu določen cilj EIS, tj. podpirati
politike EU, se je odražal v izjemni rasti naložb v lastniški kapital in
jamstev med nedavno krizo. Za leto 2013 naj bi rezultat teh prizadevanj
predvidoma znašal 1,5 milijarde EUR prevzetih obveznosti v skladih zasebnega
lastniškega kapitala z učinkom finančnega vzvoda v višini 6,4
milijarde EUR. Poleg tega naj bi EIS leta 2013 za jamstva namenil 1,9 milijarde
EUR ter tako spodbudil 7,5 milijarde EUR posojil za MSP[2].
Po povečanju kapitala EIS leta 2007 znaša
vpisani kapital 3 milijarde EUR, razdeljenih v 3 000 delnic, vsaka z
nominalno vrednostjo 1 milijon EUR. Vplačani kapital EIS znaša trenutno 600
milijonov EUR (tj. 20 % vpisanega kapitala). Od oktobra 2013 je EIS v
lasti EIB (62,1 %), Evropske unije (30 %) ter 24 javnih in zasebnih
finančnih institucij (7,9 %). 
Evropski svet je junija 2012 zahteval, da je
treba dejavnosti sklada razviti v povezavi z obstoječimi nacionalnimi
strukturami, zlasti kar zadeva njegove dejavnosti v zvezi s tveganim
kapitalom.  Junija 2013 je Evropski svet pozval k povečanju zmogljivosti
EIS za izboljšanje kreditne kvalitete. To se je zahtevalo v okviru „novega
naložbenega načrta za Evropo“, pri katerem je posebej poudarjeno
financiranje MSP, ki je glavna dejavnost EIS. Oktobra je Evropski svet
zahteval, naj se nadaljujejo vsa prizadevanja za ponovno vzpostavitev normalnih
pogojev za posojila gospodarstvu in pospešitev financiranja naložb, zlasti kar
zadeva MSP.
Kot odziv na sklepe Evropskega sveta je EIS
opredelil številne možnosti financiranja, da bi se nadalje podprla MSP in
zagotovil največji možni učinek njegovih sredstev. Za njihovo
izvajanje sta predlagana dva glavna načina posredovanja:
·                        
olajšanje dolžniškega financiranja MSP z
dejavnostmi za izboljšanje kreditne kvalitete, vključno s pobudo za MSP,
in 
·                        
ustvarjanje dodatnih naložbenih zmogljivosti za
zasebni lastniški kapital, mezzanin in tvegani kapital ter kapital za rast. 
Lastna sredstva EIS bodo ključnega pomena
za podporo tem dejavnostim ter za zagotovitev usklajevanja interesov z drugimi
mandati, vključno z mandati EU, kot sta Obzorje 2020 in COSME, in
sicer prek sovlaganj. 
Na podlagi te pobude se pričakuje, da bo
EIS v prihodnjih letih podvojil svojo celotno izpostavljenost iz jamstev in
tveganega kapitala. Vsako poslovno področje EIS vključuje
različna tveganja, kar se kaže v določeni ravni dodeljenega
ekonomskega kapitala, ki ga je treba dati na stran. Zaradi upravljanja s
tveganjem vsota dodeljenega kapitala ne sme presegati lastnih sredstev EIS.
Glede na zgoraj opisane načrte glede rasti se za sedanji blažilnik
pričakuje, da se bo hitro zmanjšal. Posledično je potrebno
povečanje razpoložljivega kapitala EIS, da bi bile izpolnjene predpisane
zahteve glede kapitala in bi se ohranila bonitetna stopnja AAA, ki je
ključna za dejavnosti EIS za izboljšanje kreditne kvalitete. 
Prvotno je EIS predstavil dve alternativi za
povečanje svoje zmogljivosti: 
·                        
prva možnost: povečanje vplačanega deleža
z 20 % na 40 %;
·                        
druga možnost: povečanje vpisanega kapitala z
vplačanim deležem 20 %.
Medtem ko bi morali v okviru prve možnosti vsi
obstoječi delničarji sodelovati ali prodati svoje delnice v EIS, saj
različni vplačani deleži na delnico ne bi bili mogoči, druga
možnost prepušča obstoječim delničarjem izbiro glede vpisa novih
delnic, sorazmerno glede na njihov sedanji delež v kapitalu EIS. 
Septembra 2013 je vodstvo EIS neuradno
razpravljalo o možnostih za povečanje kapitala EIS z vsemi finančnimi
institucijami, ki so delničarji v EIS. Te institucije so dale pozitivne
povratne informacije o povečanju kapitala kot takšnem, vendar pa ideja, da
bi delničarji morali sodelovati ali pa bi izgubili svoj celoten delež,
zanje ni bila sprejemljiva. Poleg tega je bilo doseženo široko soglasje o
pomembnosti tega, da EIS ohrani tristransko lastniško strukturo. EIS je tako
ohranil samo drugo možnost v svojem končnem predlogu.
Upravni odbor EIS je 26. novembra 2013 odobril
povečanje vpisanega kapitala EIS za do 1 500 milijonov EUR, od
katerega bo 20 % vplačanega kapitala. Za EU bi to bi pomenilo vpis 450 dodatnih delnic. Tehnične
rešitve in postopek bodo pravočasno posredovani upravnemu odboru. V skladu
s statutom EIS mora povečanje kapitala odobriti skupščina EIS,
če ima Komisija manjšino, ki lahko prepreči sprejetje te
odločitve.[3]

Decembra 2013 je upravni odbor EIB odobril
povečanje kapitala EIS in predložitev ustreznega predloga odboru
guvernerjev EIB.
Decembrski Evropski svet je tudi pozval
Komisijo in EIB, naj dodatno okrepita zmogljivost EIS s povečanjem
njegovega kapitala, da bi dosegli končni dogovor do maja 2014.
Povečanje kapitala bi bilo treba
dopolniti z novim mandatom EIB za izboljšanje upravljanja s tveganjem (Risk
Enhancement Mandate – EREM), ki za obdobje 2014–2016 znaša do 2,3 milijarde
EUR. EIS zaradi (i) povečanja zmogljivosti s povečanjem kapitala in
(ii) novega mandata EIB pričakuje, da bo letno namenil od 2 do 3 milijardi
EUR za transakcije v zvezi z izboljšanjem kreditne kvalitete (kar naj bi
spodbudilo od 11 do 20 milijard EUR posojil za MSP letno), in sicer z
začetkom leta 2014 in najvišjim zneskom leta 2015. Poleg tega bo
namenjenih 400 milijonov EUR za dodatne obveznosti zasebnega lastniškega
kapitala.
V okviru povečanja kapitala bodo potekala
prizadevanja za okrepitev obstoječe javno-zasebne lastniške strukture s
polno udeležbo finančnih institucij, ki so delničarji. Hkrati se
ponuja priložnost, da se v skladu z zunanjo oceno, ki jo je naročila
Komisija, in v duhu sklepov Evropskega sveta iz junija 2012 razširi
delničarska baza EIS s privabljanjem več enako mislečih
nacionalnih in regionalnih promocijskih institucij.
Zaradi potrebe po pravočasnem odzivu na
sklepe Evropskega sveta in nujnosti podpore ciljem politik EU na področju
rasti in ustvarjanja delovnih mest v času po krizi, naj bi bila
zmogljivost, ki se ustvari s povečanjem kapitala EIS, okrepljena že v letu
2014. Treba bi bilo zaključiti redni zakonodajni postopek, da bi lahko EU
podprla povečanje kapitala na skupščini EIS spomladi 2014. V nasprotnem primeru bi bilo to odloženo do leta 2015.
2.           REZULTATI POSVETOVANJ Z
ZAINTERESIRANIMI STRANMI IN OCEN UČINKA
V skladu s Sklepom Sveta 2007/247/ES[4] o odobritvi udeležbe EU
pri prejšnjem povečanju kapitala EIS je Komisija leta 2012 izvedla zunanjo
oceno dejavnosti EIS iz lastnih sredstev. Pri tej oceni so se upoštevala mnenja
različnih zainteresiranih strani, od predstavnikov držav članic, EIB,
finančnih institucij do Komisije. Poleg tega so se ocenjevalci posvetovali
s finančnimi institucijami, ki so delničarji, z upravitelji skladov
zasebnega lastniškega/tveganega kapitala, ki so prejeli naložbe iz lastnih
sredstev EIS, originatorji listinskih transakcij z udeležbo EIS ter
predstavniki organizacij zadevne panoge. Ta ocena je potrdila dodano vrednost deleža
EU na podlagi naslednjega:
·      Prek deleža EU je Evropska komisija zastopana na skupščini
delničarjev EIS in v upravnem odboru EIS (z dvema od sedmih članov),
zaradi česar ima EU znaten vpliv na določanje strateških in
operativnih ciljev EIS. To pripomore k spodbujanju in utrditvi glavnih ciljev
politik EU v dejavnostih EIS;
·      Delež EU ustvarja okvir za spodbujanje politik EU v delovnem odnosu z
EIB ter drugimi javnimi in zasebnimi delničarji na finančnem
področju. Dejavnost v skupnem odboru z drugimi delničarji in zlasti
EIB podpira večje organizacijsko razumevanje in tesnejše delovne odnose
med ključnimi zainteresiranimi stranmi pri financiranju MSP; 
·      Stabilnost bonitetnih ocen: skupno lastništvo delnic EIB in EU v EIS je
zagotovilo podlago za to, da ima EIS bonitetno oceno AAA/Aaa. Dobra bonitetna
ocena je ključnega pomena za to, da so finančni instrumenti EIS
učinkoviti.
Medtem ko dejavnost EIS iz lastnih sredstev
ustvarja znatno dodano vrednost na finančnih trgih, kar odraža tržno
usmerjen pristop EIS pri zagotavljanju učinkov politike, so bila med oceno
odkrita tudi številna področja, na katerih bi bilo tak učinek
mogoče povečati. Na podlagi zaključkov ocene je Komisija
pripravila akcijski načrt za nadaljnje ukrepe, ki je bil predstavljen
Svetu in Parlamentu novembra 2012 in se zdaj izvaja. Glavne ugotovitve ocene in
ustrezni sprejeti ukrepi, kakor jih je zahtevala Komisija, so naslednji:
·        
Okrepiti je treba jasnost ciljev politik EU, ki naj
bi jih dosegel EIS. V tem okviru bi bilo treba pregledati želeno bilanco
finančnih in političnih rezultatov ter želeno raven razdelitve
dividend. Na zahtevo Komisije je EIS za svoj odbor pripravil poročilo o
okviru dodane vrednosti EIS ter pregled naknadne ocene učinka, ki sta bila
zaključena aprila 2013. Posledično bo uvedeno naknadno poročilo
o oceni učinka, v katerem bodo zbrani podatki o dejanskem učinku
posameznih transakcij na MSP. Poleg tega je Komisija zahtevala ponovno oceno
politike dividend EIS. Leta 2013 je bila na letni skupščini EIS sprejeta
odločitev o odstopanju od standardnega 40-odstotnega deleža izplačil
dividend (iz čistega dobička) in o razdelitvi 20 % čistega
dobička kot dividend. Odločitev bo ponovno pregledana na letni
skupščini leta 2014. 
·        
Glede na edinstveno in dokazljivo vrednost
prispevka vsake posamezne skupine delničarjev k polni dodani vrednosti EIS
si je treba prizadevati, da se v celoti ohrani tristranska struktura EIS. Delež
finančnih institucij bi se moral vsaj ohraniti in v idealnem primeru
povečati. Kot odziv na ta zaključek je Komisija zahtevala od vodstva
EIS, naj si prizadeva za sodelovanje še več enako mislečih
finančnih institucij kot novih delničarjev EIS. Od vodstva EIS se je
zahtevalo tudi, da redno poroča odboru o dejavnostih, ki jih sklad izvaja
za privabljanje novih finančnih institucij kot delničarjev. 
·        
Zaradi omejene dodane vrednosti sistematičnega
sovlaganja samo z mandatom tveganega kapitala, dodeljenega EIS s strani EIB, se
bo od EIS zahtevalo, da redno sovlaga z drugimi mandati, vključno z
mandati EU, kot so Obzorje 2020 in COSME, da se zagotovi boljše
usklajevanje interesov med Komisijo in EIS.
Ker je na voljo nedavna zunanja ocena ter v
skladu z načelom sorazmernosti in preteklo prakso, Komisija predlaga, naj
se ne izvede uradna ocena učinka.
3.           PRAVNI ELEMENTI PREDLOGA
Sklep Sveta 94/375/ES z dne 6. junija 1994 o
članstvu Skupnosti v Evropskem investicijskem skladu[5] vsebuje v členu 3
posebno določbo o povečanju kapitala. Vendar je ob upoštevanju
razvoja sodne prakse Sodišča Evropske unije glede tako imenovanih
„sekundarnih pravnih podlag“ ta odločba izključena kot pravna podlaga
za nov sklep o povečanju kapitala EIS. Namesto tega bi bilo treba
predlagati pravno podlago v primarni zakonodaji. 
Glede na cilje in dejavnosti EIS, kot so
določene v njegovem statutu in sklepih, ki so jih sprejeli njegovi
vodstveni organi v skladu s statutom, ter na podlagi glavnega cilja, ki naj bi
bil dosežen s povečanjem kapitala in je
–                        
odgovoriti na poziv Evropskega sveta, naj se
poveča zmogljivost EIS za izboljšanje kreditne kvalitete, zlasti v korist
MSP, in
–                        
ustvariti dodatne zmogljivosti na področju
naložb v lastniški kapital v podporo MSP ter raziskavam na področju
inovacij in tehnološkega razvoja podjetij v državah članicah 
ter tako spodbujati ukrepe v podporo panogi
Unije, se člen 173(3) PDEU šteje za ustrezno pravno podlago za
predlagano povečanje kapitala.
4.           PRORAČUNSKE POSLEDICE 
Glede na predlagano povečanje vpisanega
kapitala za največ 1,5 milijarde EUR bo morala Komisija kupiti do 450
novih delnic.
V spodnji
razpredelnici je povzeto, kako se bo razvijal delež EU v kapitalu EIS po
predlaganem povečanju kapitala. Prikazan je kapital EIS, ki ga je vpisala
EU, razdeljen na vplačani del in del na vpoklic, in sicer pred in po
sedanjem povečanju kapitala.
Delež EU v kapitalu EIS (v milijonih EUR)
 Vplačani kapital || Kapital na vpoklic || Skupni vpisani kapital po povečanju 
 Obstoječ (pred letom 2014) || Predlagano povečanje || Skupaj || Obstoječ (pred letom 2014) || Predlagano povečanje || Skupaj 
 180 || 90 || 270 || 720 || 360 || 1 080 || 1 350 
EU bi vpisala nove delnice v EIS v štiriletnem
obdobju, ki se začne leta 2014. Ocenjuje se, da bi potrebna sredstva za
nakup 450 delnic znašala približno 175 milijonov EUR. Ta ocena temelji na
napovedih EIS glede razvoja cene delnice v obdobju vpisa 2014–2017. Emisijska
cena delnic bo temeljila na dogovorjeni formuli Repurchase Share Price
Undertaking (zaveza o odkupni ceni delnic). Vključuje vplačani del
lastniškega kapitala in različne rezerve (npr. statutarne rezerve,
zadržani dobiček) ter dobiček poslovnega leta, zmanjšan za
izplačane dividende. Spremembe rezerv je težko oceniti, saj ena od rezerv
odraža spremembe tržnega vrednotenja naložb v zasebni lastniški kapital, ki jih
je izvedel EIS, in spremembe vrednosti v zvezi z blagajno EIS. Dejanska cena za
delnico v vsakem obdobju vpisa bo temeljila na revidiranih računovodskih
izkazih iz preteklega leta. 
Komisija predlaga, da se dividende, ki jih bo
v obdobju 2014–2017 izplačal EIS, uporabijo za kritje dela stroškov novih
delnic. Ob predpostavki, da bo 20-odstotni delež izplačanih dividend leta 2013
ostal nespremenjen v naslednjih štirih letih, so dividende, ki naj bi bile
prejete v tem obdobju, ocenjene na približno 11,5 milijona EUR. Vendar je treba
poudariti, da EIS v dokumentu, v katerem se upravnemu odboru predlaga
povečanje kapitala EIS, kot delovno predpostavko za svoje izračune
uporablja 33-odstotni delež izplačanih dividend. Če se predvideva ta
raven dividend, bi bilo za nakup 450 delnic potrebnih približno 172 milijonov
EUR in ocenjena vrednost prejetih dividend v obdobju 2014–2017 bi dosegla
približno 19 milijonov EUR. Odločitev o dividendah vsako leto sprejme
skupščina EIS.
Zato na tej stopnji ni mogoče
natančno izračunati emisijske cene delnic in ravni dividend za
celotno obdobje vpisa. V nobenem primeru naj ne bi cena, ki bi jo plačala
EU za svoj del povečanja, presegla vsote okvirnih proračunskih
odobritev v višini 170 milijonov EUR, povečane za dividende, prejete v
obdobju 2014–2017.  Komisija za izboljšanje dostopa MSP do financiranja
predlaga uporabo že načrtovanih odobritev za finančne instrumente v
okviru programov COSME in Obzorje 2020. 
Tako kot EIS ima tudi uredba o programu COSME
za cilj izboljšati dostop do financ, zlasti za MSP, ter spodbujati podjetništvo
in podjetniško kulturo. V uredbi o programu Obzorje 2020 se finančni
instrumenti obravnavajo kot glavni vir financiranja za dejavnosti, ki so blizu
trga in so podprte v okviru programa, EIS pa bo imel pomembno vlogo pri
izvajanju takšnih finančnih instrumentov. Zato se predlaga, da se del
odobritev, ki so na voljo za programa COSME in Obzorje 2020, uporabi za
predlagano povečanje kapitala EIS. Potrebna prilagoditev proračuna za
leto 2014 bo predlagana ločeno v predlogu spremembe proračuna. 
 
2014/0034 (COD)
Predlog
SKLEP EVROPSKEGA PARLAMENTA IN SVETA
o udeležbi Evropske unije v povečanju
kapitala Evropskega investicijskega sklada
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije, zlasti člena 173(3) Pogodbe,
ob upoštevanju predloga Evropske komisije,
po posredovanju osnutka zakonodajnega akta
nacionalnim parlamentom,
ob upoštevanju mnenja Evropskega
ekonomsko-socialnega odbora, 
v skladu z rednim zakonodajnim postopkom,
ob upoštevanju naslednjega:
(1)       V skladu s Sklepom Sveta 94/375/ES
z dne 6. junija 1994 o članstvu Skupnosti v Evropskem investicijskem
skladu[6]
je bil leta 1994 ustanovljen Evropski investicijski sklad (v nadaljnjem
besedilu: sklad) za spodbujanje trajnostne in uravnotežene rasti znotraj
Skupnosti.  
(2)       Po povečanju vpisanega
kapitala sklada leta 2007 znaša odobreni kapital sklada 3 milijarde EUR,
razdeljenih v 3 000 delnic, vsaka z vrednostjo 1 milijon EUR, z 20-odstotnim
deležem vplačanega kapitala. Evropska unija, ki jo zastopa Komisija, je
sodelovala pri prejšnjem povečanju vpisanega kapitala sklada v skladu s
Sklepom Sveta 2007/247/ES z dne 19. aprila 2007 o udeležbi Skupnosti v
povečanju kapitala Evropskega investicijskega sklada.[7]
(3)       Posledično ima Unija, ki
jo zastopa Komisija, sedaj vpisanih 900 delnic sklada v nominalni vrednosti 900
milijonov EUR, od katerih je 180 milijonov EUR vplačanih. 
(4)       Evropski svet je 28.–29.
junija 2012 sprejel Pakt za rast in delovna mesta, da bi se spodbudila pametna,
trajnostna in vključujoča rast, ki je gospodarna z viri in ustvarja
delovna mesta. V tem okviru je Evropski svet v svojih sklepih med nadaljnjimi
nujnimi ukrepi, ki so potrebni na ravni Unije za spodbujanje rasti in delovnih
mest, okrepitev financiranja gospodarstva in povečanje konkurenčnosti
Evrope kot lokacije za proizvodnjo in naložbe, poudaril, da je treba dejavnosti
sklada razviti v povezavi z obstoječimi nacionalnimi strukturami, kot so
nacionalne promocijske banke in institucije, zlasti kar zadeva njegove
dejavnosti v zvezi s tveganim kapitalom.
(5)       Za nadaljnje spodbujanje
naložb in dostopa do kredita je Evropski svet 28.–29. junija 2013 uvedel „nov
naložbeni načrt za Evropo“ za podporo malim in srednjim podjetjem (MSP)
ter okrepitev financiranja gospodarstva. V zvezi s tem je Evropski svet v
svojih sklepih pozval Komisijo in EIB, naj se prednostno posvetita
povečanju zmogljivosti sklada za izboljšanje kreditne kvalitete.
(6)       Evropski svet je decembra 2013
spomnil na to, da je ponovna vzpostavitev normalnih pogojev za posojila
gospodarstvu, zlasti MSP, še naprej prednostna naloga, ter pozval Komisijo in
EIB, naj dodatno okrepita zmogljivost sklada s povečanjem njegovega
kapitala, da bi do maja 2014 lahko dosegli končni dogovor.
(7)       Sedanji obseg lastnih
sredstev sklada ne omogoča znatnega povečanja dejavnosti sklada na
podlagi poziva Evropskega sveta, saj jamstveni posli in posli tveganega
kapitala sklada ne smejo preseči zgornjih meja, ki so določene v
členu 26 statuta sklada ali jih določi skupščina sklada.
Poleg tega je zmogljivost sklada za izboljšanje kreditne kvalitete omejena z
obsegom njegovih razpoložljivih lastnih sredstev.
(8)       Upravni odbor sklada je zato 26.
novembra 2013 odobril povečanje vpisanega kapitala sklada za do 1 500
milijonov EUR, kar bi omogočilo potrebno povečanje lastnih sredstev.
Tehnične rešitve in podroben postopek za povečanje bodo
pravočasno predloženi upravnemu odboru s prošnjo za dovoljenje, da se
predlog leta 2014 predloži skupščini sklada v odobritev.
(9)       Delničarji sklada bi
morali vpisati nove delnice po svoji presoji v štiriletnem obdobju, ki se
začne leta 2014 in konča leta 2017. Ceno novih delnic bi bilo treba
določiti letno in bi morala temeljiti na formuli neto vrednosti sredstev,
o kateri se dogovorijo delničarji sklada.
(10)     Letne dividende, ki jih bo
Unija prejela v obdobju 2014–2017 za udeležbo v skladu, bi se morale
obravnavati kot zunanji namenski prejemki in se uporabiti za kritje dela
stroškov povečanja kapitala. To bi moralo povečati znesek
proračunskih sredstev, ki so na voljo za povečanje kapitala, da bi se
tako podprla ohranitev sedanjega 30-odstotnega deleža Unije v skladu.
(11)     Primerno je, da Unija sodeluje
pri povečanju kapitala sklada, da bi dosegli cilje Unije glede podpiranja
okolja, ki je naklonjeno pobudam in razvoju podjetij, zlasti MSP, po vsej
Uniji, ter glede spodbujanja boljšega izkoriščanja industrijskega
potenciala politik na področju inovacij, raziskav in tehnološkega razvoja,
kakor je opredeljeno v sklepih Evropskega sveta iz junija 2012, junija 2013 in
decembra 2013 ter podrobno opredeljeno v Paktu za rast in delovna mesta in „novem
naložbenem načrtu za Evropo“. 
(12)     Da bi lahko zastopnik Unije na
skupščini EIS čim prej glasoval o povečanju kapitala, bi moral
sklep začeti veljati na dan po njegovi objavi –
SPREJELA NASLEDNJI SKLEP:
Člen 1
Unija poleg svojega sedanjega deleža v Evropskem
investicijskem skladu (v nadaljnjem besedilu: sklad) vpiše do 450 delnic, od
katerih ima vsaka nominalno vrednost 1 milijon EUR. Vpis delnic in letna
vplačila se opravijo v skladu s pogoji, ki jih odobri skupščina
sklada. 
Člen 2
Unija kupi nove delnice sklada v štiriletnem
obdobju, ki se začne leta 2014. Med leti 2014 in 2017 se dividende,
prejete za udeležbo Unije v skladu, štejejo kot zunanji namenski prejemki v
skladu s členom 21(4) Uredbe (EU, Euratom) št. 966/2012 Evropskega
parlamenta in Sveta z dne 25. oktobra 2012 o finančnih pravilih, ki
se uporabljajo za splošni proračun Unije[8],
in se namenijo za kritje dela stroškov vpisa. 
Poleg tega je skupni znesek v višini do 170
milijonov EUR za celotno obdobje na voljo v okviru splošnega proračuna Evropske
unije za kritje preostalih stroškov, z uporabo odobritev, ki so bile že
načrtovane v okviru  razdelka 1a večletnega finančnega okvira za
obdobje 2014–2020 z namenom, da se skupni dodeljeni odhodki ne spremenijo.
Proračunske obveznosti se lahko razdelijo v letne obroke na štiri leta v
skladu s členom 85(4) Uredbe (EU, Euratom) št. 966/2012.
Člen 3
Ta sklep začne veljati dan po objavi v Uradnem
listu Evropske unije.
V Bruslju,
Za Evropski parlament                                  Za
Svet
Predsednik                                                     Predsednik
ZAKONODAJNI FINANČNI IZKAZ
1.           OKVIR PREDLOGA/POBUDE 
              1.1.    Naslov predloga/pobude 
              1.2.    Zadevna področja v strukturi ABM/ABB
              1.3.    Vrsta predloga/pobude 
              1.4.    Cilji 
              1.5.    Utemeljitev predloga/pobude 
              1.6.    Trajanje ukrepa in finančnih posledic 
              1.7.    Načrtovani načini upravljanja 
2.           UKREPI UPRAVLJANJA 
              2.1.    Pravila o spremljanju in poročanju 
              2.2.    Upravljavski in kontrolni sistem 
              2.3.    Ukrepi za preprečevanje goljufij in
nepravilnosti 
3.           OCENA FINANČNIH
POSLEDIC PREDLOGA/POBUDE 
              3.1.    Zadevni razdelki večletnega finančnega
okvira in odhodkovne proračunske vrstice 
              3.2.    Ocenjene posledice za odhodke 
              3.2.1. Povzetek ocenjenih
posledic za odhodke 
              3.2.2. Ocenjene posledice
za odobritve za poslovanje 
              3.2.3. Ocenjene posledice
za odobritve za upravne zadeve
              3.2.4. Skladnost z
veljavnim večletnim finančnim okvirom
              3.2.5. Udeležba tretjih
oseb pri financiranju 
              3.3.    Ocenjene posledice za prihodke
ZAKONODAJNI
FINANČNI IZKAZ
1.           OKVIR PREDLOGA/POBUDE 
1.1.        Naslov predloga/pobude 
Odobritev povečanja kapitala Evropskega investicijskega
sklada in udeležba Unije v povečanju kapitala
1.2.        Zadevna področja v
strukturi ABM/ABB[9]

Naslov 01 – Gospodarske in finančne zadeve
1.3.        Vrsta predloga/pobude 
¨ Predlog/pobuda se nanaša na nov ukrep. 
¨ Predlog/pobuda se nanaša na nov ukrep na podlagi pilotnega projekta
/ pripravljalnega ukrepa.[10]

ý Predlog/pobuda se nanaša na podaljšanje obstoječega ukrepa.

¨ Predlog/pobuda se nanaša na obstoječ ukrep, preusmerjen v nov
ukrep. 
1.4.        Cilji
1.4.1.     Večletni strateški cilji
Komisije, ki naj bi bili doseženi s predlogom/pobudo 
Cilj „Aktivno sodelovati z EIB in EIS pri
uresničevanju politik EU.“ 
Cilj „Še naprej tesno sodelovati z EIB in EIS pri
oblikovanju finančnih instrumentov v podporo ciljem strategije Evropa 2020
za naslednji večletni finančni okvir“.
1.4.2.     Posamezni cilji in zadevne
dejavnosti v strukturi ABM/ABB 
Posamezni cilj št.
1.
Cilj „Spodbujati interes EU v vodilnih organih EIB in EIS ter okrepiti
sodelovanje med EU in EIB/EIS za zagotovitev uskladitve posojil EIB/EIS s
prednostnimi nalogami politike EU, zlasti znotraj EU“
Zadevne dejavnosti v strukturi ABM/ABB 
Naslov
01.04 Finančni posli in instrumenti
1.4.3.     Pričakovani rezultati in
posledice
Povečan kapital bo EIS omogočil, da se
ustrezno odzove na sklepe Evropskega sveta prek dveh načinov posredovanja:
·              
povečan kapital bo olajšal dolžniško
financiranje MSP (z dejavnostmi v zvezi z izboljšanjem kreditne kvalitete in
jamstvi); 
·              
Povečan kapital bo ustvaril dodatne naložbene
zmogljivosti za zasebni lastniški kapital, mezzanin in tvegani kapital ter
kapital za rast. 
Poleg tega bo povečanje kapitala
omogočilo EIS, da sovlaga lastna sredstva z mandati Komisije, kot sta
COSME in Obzorje 2020, ter tako zagotovi boljšo usklajenost interesov med Komisijo
in EIS v skladu s finančno uredbo. Udeležba v sedanjem povečanju
kapitala bo poleg tega zagotovila, da delež EU v kapitalu EIS ostane vsaj enak
in se ne zmanjša.
Dejavnosti v zvezi z izboljšanjem kreditne
kvalitete in jamstvi
V naslednjem programskem obdobju se
pričakuje, da bo EIS bistveno povečal svojo dejavnost v zvezi z
izboljšanjem kreditne kvalitete, in sicer naj bi letno za to namenil od 2,0 do 3,0
milijarde EUR (da bi se letno spodbudilo od 11 do 20 milijard EUR za posojila
MSP), še zlasti leta 2015 in 2016. Ta dodatna dejavnost v zvezi z izboljšanjem
kreditne kvalitete zahteva povečanje lastnih sredstev EIS za 400 milijonov
EUR, dopolnjenih z mandatom EIB za obdobje 2014–2016 v višini do 2,3 milijarde
EUR. Povečana dejavnost bi morala povzročiti povečanje števila
MSP, ki jih zajemajo dejavnosti EIS v zvezi z izboljšanjem kreditne kvalitete
in jamstvi, za 50 %.
Dejavnosti v zvezi z zasebnim lastniškim
kapitalom
Dodatni kapital bo povečal
osredotočenost EIS na kritične vrzeli na trgih zagonskega kapitala,
tveganega kapitala in kapitala za rast. Te ključne pobude bodo zagotovile
podporo za raziskovanje, razvoj in inovacijsko politiko ter delovna mesta, rast
in politiko socialne kohezije. Skupno bo treba dodatne obveznosti v višini 400 milijonov
EUR podpreti s 150–200 milijonov EUR dodatnih lastnih sredstev EIS.
Povečana dejavnost bi morala povzročiti povečanje števila MSP,
ki imajo koristi iz dejavnosti v zvezi z zasebnim lastniškim kapitalom, za 50 %.

1.4.4.     Kazalniki rezultatov in
posledic 
Doseganje ciljev se bo merilo na podlagi števila
transakcij v zvezi z izboljšanjem kreditne kvalitete, doseženega
spodbujevalnega učinka, obsega dolžniškega financiranja, ki je na
razpolago MSP, števila MSP, ki prejemajo pomoč, ter geografske diverzifikacije.
Rezultati se bodo merili s povečanjem števila MSP, vključenih v
dejavnosti EIS v zvezi z izboljšanjem kreditne kvalitete in jamstvi.
Glede dejavnosti v zvezi s tveganim kapitalom se
bo učinek meril na podlagi števila transakcij, števila podprtih podjetij,
finančnega vzvoda (tj. skupnega zneska sovlaganj) kot tudi spodbujevalnega
učinka (tj. zneska sovlaganj, ki se neposredno pripišejo EIS), obsega
izplačil končnim upravičencem ter geografske diverzifikacije.
Rezultati se bodo merili s povečanjem števila MSP, ki imajo koristi iz
dejavnosti EIS v zvezi z zasebnim lastniškim kapitalom.
1.5.        Utemeljitev predloga/pobude 
1.5.1.     Potrebe, ki jih je treba
zadovoljiti kratkoročno ali dolgoročno
EIS uporablja lastna sredstva kot dodelitev
kapitala za svoje jamstvene posle in za financiranje naložb v tvegani kapital.
Sedanji obseg lastnih sredstev EIS omejuje zmožnost EIS, da bi znatno
povečal dejavnost v zvezi s tveganim kapitalom in dejavnost v zvezi z
izboljšanjem kreditne kvalitete, kar je zahteval Evropski svet junija 2012,
junija 2013 in decembra 2013. 
1.5.2.     Dodana vrednost ukrepanja EU  
Dodatna zmogljivost zaradi povečanja kapitala
EIS bo omogočila skupini EIB, da uporabi finančni vzvod, s katerim
naj bi bilo v naslednjih 7 letih po ocenah ustvarjenih dodatnih 45 milijard EUR
za nova posojila in zakupe. Povečanje kapitala bi okrepilo tudi možnosti
EIS za sodelovanje s svojimi delničarji (Komisijo, EIB in finančnimi
institucijami) in tretjimi stranmi pri izvajanju dejavnosti v zvezi z
izboljšanjem kreditne kvalitete in jamstvi. 
Dodatna zmogljivosti EIS za naložbe bo uporabljena
tudi za evropski trg tveganega kapitala, zlasti na področju financiranja
začetnih in zagonskih faz podjetij. To bo okrepilo prispevek EIS k
doseganju ciljev EU za leto 2020 glede pametne, trajnostne rasti in rasti, ki
ustvarja delovna mesta, ter zlasti k izvajanju naslednjih vodilnih pobud, ki
obravnavajo dostop MSP do finančnih sredstev:
·      „Unija inovacij“;
·      „Industrijska politika za dobo globalizacije“;
·      „Akcijski načrt za boljši dostop do finančnih sredstev za
MSP„.
Predlagano povečanje kapitala bi bila tudi
priložnost za povečanje vloge finančnih institucij v EIS s
povečanjem njihovih deležev. 
1.5.3.     Spoznanja iz podobnih izkušenj
v preteklosti
V Sklepu Sveta 2007/247/ES je bilo pozvano k oceni
dejavnosti v zvezi z lastnimi sredstvi sklada do 31. julija 2012. Ta ocena
je pokazala dodano vrednost dejavnosti iz lastnih sredstev EIS za zagotavljanje
finančne dejavnosti v zvezi z evropskimi MSP (tvegani kapital in dolžniško
financiranje), vključno z doseženim obsegom naložb, razvojem inovativnih
finančnih instrumentov ter vzpostavitvijo naložbene infrastrukture in
ekosistemov na podlagi partnerstva in izmenjave znanja. Kakor je navedeno v
obrazložitvenem memorandumu (oddelek 2. Rezultati posvetovanj z
zainteresiranimi stranmi in ocen učinka), je bilo z oceno zaključeno,
da še vedno obstajajo močni in veljavni argumenti za delež EU v EIS.
Čeprav je ocena pokazala dodano vrednost
dejavnosti EIS iz naslova lastnih sredstev, pa so bila opredeljena številna
področja, na katerih bi bilo mogoče njihov učinek še
povečati. Kot odziv na glavne ugotovitve ocene je Komisija pripravila
akcijski načrt za nadaljnje ukrepe, da bi nadalje izboljšala dodano
vrednost deleža EU v EIS. Akcijski načrt je bil predstavljen Svetu in
Parlamentu novembra 2012 in se sedaj izvaja.
1.5.4.     Skladnost in možnosti sinergij
z drugimi ustreznimi instrumenti  
Komisija sistematično spodbuja tesno
sodelovanje in skupne pobude skupine EIB. Ti učinkoviti ukrepi so vse bolj
potrebni za podporo okrevanju v občutljivem gospodarskem okolju.
Poleg tega lastna sredstva EIS dopolnjujejo
mandate EU in EIB (kot so finančni instrumenti v okviru COSME in Obzorje 2020
ter mandat EIB v zvezi z viri tveganega kapitala). Lastna sredstva EIS bodo
potrebna za učinek finančnega vzvoda na sredstva EU. 
1.6.        Trajanje ukrepa in
finančnih posledic 
¨ Časovno omejen(-a) predlog/pobuda: 
–     
¨  trajanje predloga/pobude od [D. MMMM] LLLL do [D. MMMM] LLLL, 
–     
x finančne posledice med letoma 2014 in 2017. 
¨ Časovno neomejen(-a) predlog/pobuda:
–     
izvajanje z obdobjem uvajanja med letoma LLLL in
LLLL,
–     
ki mu sledi izvajanje predloga/pobude v celoti.
1.7.        Načrtovani načini
upravljanja[11] 
Od proračuna za leto 2014 naprej
X Neposredno upravljanje – Komisija
2.           UKREPI UPRAVLJANJA 
2.1.        Pravila o spremljanju in
poročanju 
Letno poročilo EIS in letno poročilo o
dejavnostih revizijskega odbora se bosta tudi v prihodnosti predložila Svetu in
Evropskemu parlamentu, kakor je predvideno v Sklepu Sveta 2007/247/ES. 
Upravni odbor oceni veliko večino posameznih
poslov EIS in spremlja portfelje tveganega kapitala in jamstev. Prav tako
zagotavlja, da upravljanje sklada poteka v skladu z njegovim statutom in
posebnimi smernicami, ki jih sprejme upravni odbor. Komisija je v upravni odbor
imenovala dva člana in dva namestnika. Tristranski sporazum med EIS,
Računskim sodiščem in Komisijo poleg tega vključuje dogovore, da
se Sodišču zagotovijo dokumenti in informacije o udeležbi EU v kapitalu
EIS.
EIS ocenjujejo tri velike bonitetne agencije:
Fitch, Moody’s in Standard & Poor’s. 
2.2.        Upravljavski in kontrolni
sistem 
2.2.1.     Ugotovljena tveganja 
Narava tveganja, povezanega z deležem EU v EIS, se
zaradi tega predloga ne spremeni. Naložbena struktura in struktura za
upravljanje tveganja v EIS ostaneta enaki. Upravljanje tveganja se izvaja v
skladu z najboljšimi tržnimi praksami, veljavnimi standardi, zakonodajo in
zahtevami Basla II.
2.2.2.     Podatki o vzpostavljenem
sistemu notranje kontrole 
Funkcija upravljanja in spremljanja tveganja (Risk
Management and Monitoring function – RMM) EIS zajema vse dejavnosti EIS,
redno spremlja tveganje za posamezne transakcije in na ravni portfelja ter
ocenjuje nove in obstoječe transakcije. 
Zaključni račun EIS revidirajo zunanji
revizorji po pooblastilu revizijskega odbora EIS. Ta račun morajo odobriti
delničarji na letni skupščini. 
Z notranjo revizijo, ki jo izvaja EIB, se
pregledata in ocenita zasnova in učinkovitost sistemov notranje kontrole.
Revizijski odbor se redno sestaja z notranjim revizorjem in spremlja izvajanje
dogovorjenih ukrepov.
2.2.3.     Ocena stroškov in koristi
kontrol ter ocena pričakovane stopnje tveganja napak 
Povečanje kapitala se nanaša na delež v
mednarodni finančni instituciji. V statutu EIS je predviden reden nadzor,
ki ga izvajajo notranji in zunanji revizorji EIS. 
2.3.        Ukrepi za preprečevanje
goljufij in nepravilnosti 
EIS ima neodvisen oddelek za upoštevanje predpisov
in operativno tveganje, ki zagotavlja, da se pri vseh dejavnostih EIS
uporabljajo najvišji standardi integritete v skladu z mednarodno najboljšo
prakso. 
3.           OCENA FINANČNIH
POSLEDIC PREDLOGA/POBUDE 
3.1.        Zadevni razdelki
večletnega finančnega okvira in odhodkovne proračunske vrstice

·      Obstoječe proračunske vrstice v letu 2014
Po vrstnem redu
razdelkov večletnega finančnega okvira in proračunskih vrstic.
 Razdelek večletnega finančnega okvira || Proračunska vrstica || Vrsta odhodkov || Prispevek 
   || dif./nedif. ([12])   || držav Efte[13]   || držav kandidatk[14]   || tretjih držav || po členu 21(2)(b) finančne uredbe 
 1a || 01 04 01 01 – Evropski investicijski sklad – Zagotavljanje vplačanih deležev vpisanega kapitala 01 04 01 02 – Evropski investicijski sklad – Vpoklicani delež vpisanega kapitala || Dif. || NE || NE || NE || NE 
 1a || 02 02 02 – Izboljšanje dostopa malih in srednjih podjetij (MSP) do financiranja v obliki lastniških in dolžniških instrumentov || Dif. || DA || NE || NE || NE 
 1a || 08 02 02 02 – Boljši dostop do financiranja tveganih naložb v raziskave in inovacije || Dif. || DA || NE || NE || NE 
3.2.        Ocenjene posledice za odhodke

Predlog ne bo povečal skupne ravni odhodkov, predvidenih v okviru
razdelka 1a večletnega finančnega okvira za obdobje 2014–2020, saj
bodo za povečanje kapitala EIS uporabljene odobritve, načrtovane za
finančne instrumente v okviru programov COSME in Obzorje 2020. 
  
 Viri financiranja za povečanje kapitala EIS: ||   || 2014 || 2015 || 2016 || 2017 
 Proračunska vrstica 02 02 02 Izboljšanje dostopa malih in srednjih podjetij (MSP) do financiranja v obliki lastniških in dolžniških instrumentov || obveznosti || 21,250 || 21,250 || 21,250 || 21,250 
   || plačila || 21,250 || 21,250 || 21,250 || 21,250 
 Proračunska vrstica 08 02 02 02 Boljši dostop do financiranja tveganih naložb v raziskave in inovacije || obveznosti || 21,250 || 21,250 || 21,250 || 21,250 
   || plačila || 21,250 || 21,250 || 21,250 || 21,250 
3.2.1.     Povzetek ocenjenih posledic za
odhodke
v mio. EUR (na tri decimalna mesta natančno)
 Razdelek večletnega finančnega okvira || 01 04 || Finančni posli in instrumenti 
 GD <…….> ||   ||   ||   Leto 2014   || Leto 2015 || Leto 2016 || Leto 2017 || Leto 2018–2020 || SKUPAJ 
 Odobritve za poslovanje ||   ||   ||   ||   ||   ||   ||   ||   
 Številka proračunske vrstice 01 04 01 01 || obveznosti || (1) || 42,500 || 42,500 || 42,500 || 42,500 || 0 || 0 || 0 || 170,000* 
 plačila || (2) || 42,500 || 42,500 || 42,500 || 42,500++++++++ || 0 || 0 || 0 || 170,000* 
 Številka proračunske vrstice: 01 04 01 02 || obveznosti || (1a) || p.m. || p.m. || p.m. || p.m. || p.m. || p.m. || p.m. ||   
 plačila || (2a) || p.m. || p.m. || p.m. || p.m. || p.m. || p.m. || p.m. ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
 Odobritve za upravne zadeve, ki se financirajo iz sredstev določenih programov[15] ||   ||   ||   ||   ||   ||   ||   ||   
 Številka proračunske vrstice: ||   || (3) ||   ||   ||   ||   ||   ||   ||   ||   
 Odobritve za GD <…….> SKUPAJ || obveznosti || =1a +1b+1c +3 || 42,500 || 42,500 || 42,500 || 42,500 || 0 || 0 || 0 || 170,000 
 plačila || =2a+2b+2c+3 || 42,500 || 42,500 || 42,500 || 42,500 || 0 || 0 || 0 || 170,000 
 Odobritve za poslovanje SKUPAJ || obveznosti || (4) || 42,500 || 42,500 || 42,500 || 42,500 ||   ||   ||   || 170,000 
 plačila || (5) || 42,500 || 42,500 || 42,500 || 42,500 ||   ||   ||   || 170,000 
 Odobritve za upravne zadeve, ki se financirajo iz sredstev določenih programov, SKUPAJ || (6) ||   ||   ||   ||   ||   ||   ||   ||   
 Odobritve iz RAZDELKA 1a večletnega finančnega okvira SKUPAJ || obveznosti || =4+ 6 || 42,500 || 42,500 || 42,500 || 42,500 ||   ||   ||   || 170,000 
 plačila || =5+ 6 || 42,500 || 42,500 || 42,500 || 42,500 ||   ||   ||   || 170,000 
   ||   ||   ||   ||   ||   ||   ||   ||   ||   
 Razdelek večletnega finančnega okvira || 5 || „Upravni odhodki“ 
v mio. EUR (na tri decimalna mesta natančno)
   ||   ||   || Leto 2014 || Leto 2015 || Leto 2012 || Leto 2017 || Leto 2018–2020 || SKUPAJ 
 GD <…….> || 
  Človeški viri || 0,262 || 0,262 || 0,262 || 0,262 || 0,262 || 0,262 || 0,262 || 1,834 
  Drugi upravni odhodki ||   ||   ||   ||   || 0,200* ||   ||   || 0,200* 
 GD <…….> SKUPAJ || odobritve || 0,262 || 0,262 || 0,262 || 0,262 || 0,462 || 0,262 || 0,462 || 2,034 
* za oceno, ki so jo
izvedli zunanji svetovalci
 Odobritve iz RAZDELKA 5 večletnega finančnega okvira SKUPAJ || (obveznosti skupaj = plačila skupaj) || 0,262 || 0,262 || 0,262 || 0,262 || 0,462 || 0,262 || 0,462 || 2,034 
v mio. EUR (na tri decimalna mesta natančno)
   ||   ||   || Leto 2014[16] || Leto 2015 || Leto 2016 || Leto 2017 || Leto 2018–2020 || SKUPAJ 
 Odobritve iz RAZDELKOV od 1 do 5 večletnega finančnega okvira SKUPAJ || obveznosti || 42,762 || 42,762 || 42,762 || 42,762 || 0,462 || 0,262 || 0,462 || 172,034 
 plačila || 42,762 || 42,762 || 42,762 || 42,762 || 0,462 || 0,262 || 0,462 || 172,034 
3.2.2.     Ocenjene posledice za
odobritve za poslovanje 
–     
¨  Za predlog/pobudo niso potrebne odobritve za poslovanje. 
–     
X  Za predlog/pobudo so potrebne odobritve za
poslovanje, kot je pojasnjeno v nadaljevanju:
odobritve za prevzem obveznosti v mio. EUR (na tri
decimalna mesta natančno)
 Cilji in realizacije   ò ||   ||   || Leto 2014 || Leto 2015 || Leto 2016 || Leto 2017 || Leto 2018–2020 || SKUPAJ 
 REALIZACIJE 
 vrsta[17]   || povprečni stroški || število || stroški || število || stroški || število || stroški || število || stroški || število || stroški || število || stroški || število || stroški || število realizacij skupaj || stroški realizacij skupaj 
 POSAMEZNI CILJ št. 1[18] Spodbujati interes EU v vodilnih organih EIB in EIS ter okrepiti sodelovanje med EU in EIB/EIS za zagotovitev uskladitve posojil EIB/EIS s prednostnimi nalogami politike EU, zlasti znotraj EU ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – realizacija ||   ||   ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
 Seštevek za posamezni cilj št. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 STROŠKI SKUPAJ ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
3.2.3.     Ocenjene posledice za
odobritve za upravne zadeve
3.2.3.1.  Povzetek 
–     
¨  Za predlog/pobudo niso potrebne odobritve za upravne zadeve. 
–     
X  Za predlog/pobudo so potrebne odobritve za
upravne zadeve, kot je pojasnjeno v nadaljevanju:
v mio. EUR (na tri
decimalna mesta natančno)
   || Leto 2014[19]   || Leto 2015 || Leto 2016 || Leto 2017 || Leto 2018–2020 || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   ||   
 Človeški viri || 0,262 || 0,262 || 0,262 || 0,262 || 0,262 || 0,262 || 0,262 || 1,834 
 Drugi upravni odhodki ||   ||   ||   ||   || 0,200 ||   ||   || 0,200 
 Seštevek za RAZDELEK 5 večletnega finančnega okvira || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 Odobritve zunaj RAZDELKA 5[20] večletnega finančnega okvira   ||   ||   ||   ||   ||   ||   ||   ||   
 Človeški viri ||   ||   ||   ||   ||   ||   ||   ||   
 Drugi upravni odhodki ||   ||   ||   ||   ||   ||   ||   ||   
 Seštevek za odobritve zunaj RAZDELKA 5 večletnega finančnega okvira || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 SKUPAJ || 0,262 || 0,262 || 0,262 || 0,262 || 0,462 || 0,262 || 0,462 || 2,034 
Potrebe po odobritvah
za človeške vire se krijejo z odobritvami GD, ki so že dodeljene za
upravljanje ukrepa in/ali so bile prerazporejene znotraj GD, po potrebi skupaj
z dodatnimi viri, ki se lahko pristojnemu GD dodelijo v okviru postopka letne
dodelitve virov glede na proračunske omejitve.
3.2.3.2.   Ocenjene potrebe po
človeških virih 
–     
¨  Za predlog/pobudo niso potrebni človeški viri. 
–     
X  Za predlog/pobudo so potrebni človeški
viri, kot je pojasnjeno v nadaljevanju:
ocena, izražena v ekvivalentu polnega
delovnega časa
 ||   || Leto 2014 || Leto 2015 || Leto 2016 || Leto 2017 || Leto 2018–2020 
 || Delovna mesta v skladu s kadrovskim načrtom (uradniki in začasni uslužbenci) ||   ||   
 || XX 01 01 01 (sedež in predstavništva Komisije) || 2 || 2 || 2 || 2 || 2 || 2 || 2 
 || XX 01 01 02 (delegacije) ||   ||   ||   ||   ||   ||   ||   
 || XX 01 05 01 (posredne raziskave) ||   ||   ||   ||   ||   ||   ||   
 || 10 01 05 01 (neposredne raziskave) ||   ||   ||   ||   ||   ||   ||   
 Zunanji sodelavci (v ekvivalentu polnega delovnega časa: EPDČ)[21]   || 
 || XX 01 02 01 (PU, NNS, ZU iz splošnih sredstev) ||   ||   ||   ||   ||   ||   ||   
 || XX 01 02 02 (PU, LU, MSD, ZU in NNS na delegacijah) ||   ||   ||   ||   ||   ||   ||   
 || XX 01 04 yy[22]   || – na sedežu   ||   ||   ||   ||   ||   ||   ||   
 || – na delegacijah ||   ||   ||   ||   ||   ||   ||   
 || XX 01 05 02 (PU, ZU, NNS za posredne raziskave) ||   ||   ||   ||   ||   ||   ||   
 || 10 01 05 02 (PU, ZU, NNS za neposredne raziskave) ||   ||   ||   ||   ||   ||   ||   
 || Druge proračunske vrstice (navedite) ||   ||   ||   ||   ||   ||   ||   
 || SKUPAJ || 2 || 2 || 2 || 2 || 2 || 2 || 2 
01.04 je zadevno
področje ali naslov.
Potrebe po človeških
virih se krijejo z osebjem GD, ki je že dodeljeno za upravljanje ukrepa in/ali
je bilo prerazporejeno znotraj GD, po potrebi skupaj z dodatnimi viri, ki se
lahko pristojnemu GD dodelijo v okviru postopka letne dodelitve virov glede na proračunske
omejitve.
Opis nalog:
 Uradniki in začasni uslužbenci || Najpomembnejše naloge, ki izhajajo iz predloga, so: – priprava zakonodajnega predloga; – spremljanje zakonodajnega postopka v Evropskem parlamentu in Svetu; – odnosi in komuniciranje z EIS, zlasti za pripravo stališča Komisije glede predlogov, ki se predložijo upravnemu odboru EIS, in za poročanje; – priprava stališča Komisije glede predlogov, ki se predložijo upravnemu odboru EIS; – priprava poročil, ki jih zahteva zakonodaja. 
 Zunanji sodelavci ||   
3.2.4.     Skladnost z veljavnim
večletnim finančnim okvirom 
–     
¨  Predlog/pobuda je v skladu z veljavnim večletnim finančnim
okvirom.
–     
X  Za predlog/pobudo je potrebna sprememba
zadevnega razdelka večletnega finančnega okvira.
Komisija predlaga uporabo že načrtovanih
odobritev za finančne instrumente v okviru programov COSME in Obzorje 2020
za izboljšanje dostopa MSP do financiranja. Zadevni proračunski vrstici
sta 02 02 02 „Izboljšanje dostopa malih in srednjih podjetij (MSP) do
financiranja v obliki lastniških in dolžniških instrumentov“ in 08 02 02 02
„Boljši dostop do financiranja tveganih naložb v raziskave in inovacije“.
Zadevna proračunska vrstica prejema pod naslovom 01 pa je 01 04 01 01
„Evropski investicijski sklad– Zagotavljanje vplačanih deležev vpisanega
kapitala “. Kot je navedeno zgoraj, znaša zadevni potrebni znesek 170 000 000
EUR v večletnem finančnem okviru za obdobje 2014–2020.  
¨      Za predlog/pobudo je
potrebna uporaba instrumenta prilagodljivosti ali sprememba večletnega
finančnega okvira[23].
3.2.5.     Udeležba tretjih oseb pri
financiranju 
–     
V predlogu/pobudi ni načrtovano sofinanciranje
tretjih oseb. 

Ocenjene posledice za prihodke 
–     
¨  Predlog/pobuda nima finančnih posledic za prihodke.
–     
X  Predlog/pobuda ima finančne posledice, kot
je pojasnjeno v nadaljevanju:
–                   
¨         za lastna sredstva, 
–                   
X          za razne prihodke. 
v mio. EUR (na tri decimalna mesta natančno)
 Proračunska vrstica prihodkov || Odobritve na voljo za tekoče proračunsko leto || Posledice predloga/pobude[24]   
 Leto 2014 || Leto 2015 || Leto 2016 || Leto 2017 || Leto 2018–2020 
 Člen 850 ||   || 2,477 || 2,078 || 3,112 || 3,800 || p.m. || p.m. || p.m. 
V ta člen se
knjižijo dividende, ki jih izplača Evropski investicijski sklad
v zvezi s tem prispevkom. 
V skladu s členom 24
svojega statuta si EIS prizadeva doseči ustrezen donos za svoje delničarje.
Po sklepu skupščine EIS razdeli dividende iz letnega neto dobička
svojim delničarjem. Kar zadeva delež EU, se te dividende vrnejo v
proračun EU (proračunska vrstica 850: dividende, ki jih
izplačuje EIS).
Trenutno je dohodek EIS
sestavljen predvsem iz dohodka blagajne sklada, provizij za upravljanje in
dohodka iz jamstvenih poslov iz lastnih sredstev. Ker je težko navesti
dokončne številke glede prihodnjega neto dohodka in na njem
temelječih dividend, ki imajo učinek na emisijsko ceno delnic, Komisija
predlaga, da se prihodki od dividend uvrstijo v odhodkovno proračunsko
vrstico 01 04 01 01. Prihodki bodo dodeljeni izključno za
obdobje povečanja kapitala. Zgoraj navedeni podatki so zagotovljeni na
podlagi ocene in pod predpostavko, da bo sedanji 20-odstotni delež
izplačanih dividend ostal nespremenjen v naslednjih štirih letih. Vendar
pa odločitev o dividendah vsako leto sprejme skupščina EIS. 
[1]               Izraz „mandat“ se uporablja v tem obrazložitvenem
memorandumu, da bi bile zajete dejavnosti EIS poleg dejavnosti, pri katerih so
uporabljena samo lastna sredstva. Mandati vključujejo programe EU, katerih
upravljanje je bilo preneseno na EIS. 
[2]               Številke temeljijo na notranjih predpostavkah EIS.
[3]               V skladu s statutom EIS se odobreni kapital EIS lahko
poveča s sklepom skupščine EIS, ki glasuje z večino 85 %
oddanih glasov. Zato bi Komisija lahko blokirala sklep skupščine, saj ima
v lasti 30 % delnic EIS.
[4]               Sklep Sveta 2007/247/ES z dne 19. aprila 2007
o udeležbi Skupnosti v povečanju kapitala Evropskega investicijskega
sklada (UL L 107, 25.4.2007, str. 5).
[5]               UL L 173, 7.7.1994, str. 12.
[6]               UL L 173, 7.7.1994, str. 12.
[7]               UL L 107, 25.4.2007, str. 5.
[8]               UL L 298, 26.10.2012, str. 1.
[9]               ABM: upravljanje po dejavnostih, – ABB: oblikovanje
proračuna po dejavnostih.
[10]               Po členu 54(2)(a) oz. (b) finančne uredbe.
[11]               Pojasnila o načinih upravljanja in sklici na
finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html
[12]               dif.= diferencirana sredstva/nedif. = nediferencirana
sredstva.
[13]               Efta: Evropsko združenje za prosto trgovino. 
[14]               Države kandidatke in po potrebi potencialne države
kandidatke z Zahodnega Balkana.
[15]               Tehnična in/ali upravna pomoč ter odhodki za
podporo izvajanja programov in/ali ukrepov EU (prej vrstice BA), posredne
raziskave, neposredne raziskave.
[16]               Leto N je leto začetka izvajanja predloga/pobude.
[17]               Realizacije so dobavljeni proizvodi in opravljene
storitve (npr. število financiranih izmenjav študentov, število kilometrov
novozgrajenih cest…).
[18]               Kakor je opisan v točki 1.4.2. „Posamezni cilji …“.

[19]               Leto N je leto začetka izvajanja predloga/pobude.
[20]               Tehnična in/ali upravna pomoč ter odhodki za
podporo izvajanja programov in/ali ukrepov EU (prej vrstice BA), posredne
raziskave, neposredne raziskave.
[21]               PU = pogodbeni uslužbenec; LU = lokalni uslužbenec; NNS
= napoteni nacionalni strokovnjak; ZU = začasni uslužbenec; MSD = mladi
strokovnjak na delegaciji. 
[22]               Dodatna zgornja meja za zunanje sodelavce v okviru
odobritev za poslovanje (prej vrstice BA).
[23]               Glej točki 19 in 24 Medinstitucionalnega sporazuma
(za obdobje 2007–2013).
[24]               Pri tradicionalnih lastnih sredstvih (carine, prelevmani
na sladkor) se navedejo neto zneski, tj. bruto zneski po odbitku 25 % stroškov
pobiranja.